Zora Neale Hurston

Zora Neale Hurston (født 7. januar 1891 i Notasulga i Alabama i USA, død 28. januar 1960 i Fort Pierce i Florida) var en amerikansk forfatter og folklorist, del av det som ble kjent som Harlemrenessansen. Hun arbeidet blant annet med folkekultur og voodoo, og ga ut flere romaner, et teaterstykke og en selvbiografi.Hurston dro i sine faglige og sine skjønnlitterære tekster nytte av erfaringene hun gjorde seg som afroamerikansk kvinne.


== Liv og virke ==


=== Bakgrunn ===
Hun ble født i Alabama, som det femte av åtte barn av John Hurston og hans hustru Lucy Ann Hurston (née Potts). Alle hennes fire besteforeldre var blitt født inn i negerslaveriet i Sørstatene. Hennes far var predikant i baptistkirken og sharecropper, og ble senere snekker. Moren var lærerinne. Fødestedet Notasulga i Alabama var der faren hadde vokst opp, og der var hennes farfar presikant i baptistkirken.
Familien flyttet til Eatonville i Florida, i nærheten av Orlando, da hun var barn. Hun bodde senere også i New York.


=== Antropolog, forfatterinne ===
Hun ble utdannet som antropolog på Howard University i Washington, D.C., Barnard College på Manhattan i New York City, og til sist på Columbia University, og arbeidet med Franz Boas og Margaret Mead. Hun anvendte sin antropologiske innsikt til at skrive flere romaner om Floridas fattige sorte borgere. Mens hun gikk på Barnard College utførte hun flere antropologiske og etnologiske feltarbeider, og avhandlingen Mules and Men ble publisert i 1935. Senere, i 1938, kom Tell My Horse: Voodoo and Life in Haiti and Jamaica, bygget på hennes forskning på ritualer på Jamaica og Haiti.
Hun publiserte fire romaner og oppimot 50 noveller, teaterstykker og essays. Verkene hennes ble i liten grad anerkjent i samtidens litterære miljøer. 


=== Død, ettermæle ===
Under en periode med finansielle og medisinske problemer ble Hurston tvunget til å flytte inn på St. Lucie County Welfare Home, og der fikk hun slag. Hun døde av hjertesykdom den 28. januar 1960, og ble begravet i Garden of Heavenly Rest i Fort Pierce i Florida. Hennes levninger var i en umerket grav frem til 1973. 
Etter at hun døde, ble det bestemt at hennes papirer skulle brennes. Men en venn som var knyttet til rettsvesenet, Patrick DuVal, kom akkurat til huset der hun hadde bodd da dette var kommet i gang. Han fikk stanset prosessen og fikk slukket brannen, og slik fikk han bevart hennes etterlatenskaper for ettertiden. Og da forfatteren Alice Walker skrev om henne i Ms. Magazine i 1975, endret dette seg. Flere av verkene til Zora Neale Hurston har etter hvert blitt utgitt posthumt.


== Referanser ==


== Kilder ==
Boyd, Valerie (2003). Wrapped in Rainbows: The Life of Zora Neale Hurston. New York: Scribner. ISBN 0-684-84230-0.
Walker, Alice. «In Search of Zora Neale Hurston», Ms. Magazine, mars 1975


== Eksterne lenker ==
(en) Offisielt nettsted 
(en) Zora Neale Hurston – kategori av bilder, video eller lyd på Commons 
(en) Zora Neale Hurston på Internet Movie Database 
(en) Zora Neale Hurston hos The Movie Database 
(en) Zora Neale Hurston hos Internet Broadway Database 
(en) Zora Neale Hurston på Discogs 
(en) Zora Neale Hurston på MusicBrainz 
(en) Zora Neale Hurston på Genius — sangtekster 
(en) Zora Neale Hurston hos American National Biography